钦定古今图书集成/理学汇编/学行典/第259卷 > 安丘望之
## 钦定古今图书集成/理学汇编/学行典/第259卷 > 安丘望之

按《高士传》：“安丘望之者，京兆长陵人也。少治《老子经》，
恬静不求进宦，号曰安丘丈人。成帝闻，欲见之，望之
辞不肯见，上以其道德深重，常宗师焉。望之不以见
敬为高，愈日损，退为巫医，于民间著《老子章句》，故老
氏有安丘之学。扶风耿况、王伋等皆师事之，从受《老
子》，终身不仕，道家宗焉。”